**ამბროლაურის მუნიციპალიტეტის მეორ მოწვევის საკრებულოს**

**მეხუთე მორიგი სხდომის**

**ო ქ მ ი №02**

*ქ. ამბროლაური, ბრატისლავა რაჭის ქ. N11 26 იანვარი 2022 წელი (11:00 სთ)*

 ამბროლაურის მუნიციპალიტეტის მეორე მოწვევის საკრებულოს მეხუთე მოწვევის მორიგი სხდომა შედგა ამბროლაურის მუნიციპალიტეტის საკრებულოს რეგლამენტის 47-ე მუხლის პირველი პუნქტის საფუძველზე.

 სხდომას ესწრებოდა საკრებულოს სრული და სიითი შემადგენლობიდან (30 წევრიდან) 22 წევრი: ასლან საგანელიძე, დავით ხუციშვილი, ზაალ მეტრეველი, პაატა მაჭანკალაძე, ბაქარ ბაკურაძე, თენგიზ გელოვნიშვილი, დავით გოგსაძე, მერაბი ჩიტალაძე, ელევნორა ბედენაშვილი, ქრისტინე კობახიძე, ბექა ოშხერელი, მაია კაციტაძე, ნათია მარგველიძე, ესმა მაისაშვილი, გიორგი მურუსიძე, ბაკურ სანთელაძე, ნინო ჯოხაძე, ბეჟანი დარახველიძე, ლელა რობაქიძე, ანა გურგენიძე, ლევან ქვათაძე, მაკა გოცირიძე, სოსო ჭელიძე. აგრეთვე სხდომას ესწრებოდა ამბროლაურის მუნიციპალიტეტის მერი ზვიად მხეიძე, მერიის სამსახურის უფროსები ბეჟან კობახიძე, მერიის განათლების, კულტურის, ძეგლთა დაცვის, სპორტისა და ახალგაზრდობის საქმეთა სამსახურის თანამშრომელი ლალი დავლიანიძე, მერიის ადმინისტრაციული სამსახურის უფროსის მოვალეობის შემსრულებელი თამარ ქევანაშვილი, გაზეთის ,,ამბროლაურის მოამბე“ რედაქტორი დალი დარახველიძე და აიპის ხელმძღვანელები: ზურაბ ნემსწვერიძე, როსტომ ბაკურაძე, გიორგი გუჯეჯიანი, ლალი დვალი, მარიკა დოხნაძე, გურამ გორდეზიანი, ეკატერინე კიბაბიძე, ლაშა მეტონიძე, გიორგი მაღლაკელიძე, ბონდო სარდანაშვილი, დავით ყიფიანი.

 სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

 ასლან საგანელიძე მიესალმა სხდომის დამსწრე წევრებს, მუნიციპალიტეტის მერს, მოწვეულ სტუმრებს. ასლან საგანელიძემ დაადასტურა ქვორუმი და საკრებულოს წარუდგინა საკრებულოს ბიუროს სხდომით და საკრებულოს გეგმით დამტკიცებული მორიგი სხდომის დღის წესრიგის საკითხები, ასევე აცნობა საკრებულოს, რომ მერი კანონმდებლობის შესაბამისად ინიცირებით წარმოადგენს საკითხებს.

 ამბროლაურის მუნიციპალიტეტის მერი ზვიად მხეიძე მიესალმა საკრებულოს სხდომაზე დამსწრე წევრებს და წარადგინა დასამატებელი საკითხები. მან განმარტება გააკეთა თითოეულ ინიცირებული საკითხზე, თუ რა ცვლილებას მოიცავს წარდგენილი, განსახილველი პროექტები. ასევე საკრებულოს წარუდგინა საკითხზე მომხსენებლები.

 საკრებულოს თავმჯდომარემ, ასლან საგანელიძემ საკრებულოს წარუდგინა ბიუროს მიერ დამტკიცებული საკრებულოს მორიგი სხდომის დღის წესრიგის პროექტი მერის დამატებული საკითხის გათვალისწინებით.

კენჭისყრის შედეგად მომხრე:22; წინააღმდეგი: არცერთი, დამტკიცდა ცვლილებით

დ ღ ი ს წ ე ს რ ი გ ი

1. „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N24 დადგენილებაში ცვლილების შეტანის თაობაზე

მომხსენებელი ბეჟან კობახიძე - ამბროლაურის მუნიციპალიტეტის მერიის საფინასო სამსახურის უფროსი

1. ამბროლაურის მუნიციპალიტეტის საკუთრებაში არსებული ბუნებრივი აირის (გაზის) მილსადენის 11 875.90 გრძივი მეტრის, პირდაპირი განკარგვის წესით, სს „საქორგგაზი“-სთვის იჯარის ფორმით, დროებითი სარგებლობის უფლებით, გადაცემაზე ამბროლაურის მუნიციპალიტეტის მერისათვის თანხმობის მიცემის შესახებ

მომხსენებელი გიორგი გოძიაშვილი - ამბროლაურის მუნიციპალიტეტის მერიის ეკონომიკისა და ქონების მართვის სამსახურის უფროსი

1. ქ. ამბროლაურში მდებარე ავტოსადგურის ტერიტორიის კეთილმოწყობის და იერსახის მოწესრიგების მიზნით განსახორციელებელი სამუშაოების დაწყებაზე ამბროლაურის მუნიციპალიტეტის მერისთვის თანხმობის მიცემის თაობაზე

მომხსენებელი ზვიად მხეიძე - ამბროლაურის მუნიციპალიტეტის მერი

1. ა(ა)იპ „ამბროლაურის ერთიანი ადგილობრივი საზოგადოებრივი ჯანდაცვის ცენტრის“ დირექტორის ანგარიში 2021 წელს გაწეული საქმიანობის შესახებ

*მომხსენებელი ზურაბ ნემსწვერიძე - ა(ა)იპ ,,ამბროლაურის ერთიანი ადგილობრივი საზოგადოებრივი ჯანდაცვის ცენტრის“ დირექტორი*

1. ა(ა)იპ „ამბროლაურის მუნიციპალიტეტის დასუფთავების და კეთილმოწყობის სამსახურის“ დირექტორის ანგარიში 2021 წელს გაწეული საქმიანობის შესახებ

*მომხსენებელი გიორგი გუჯეჯიანი - ა(ა)იპ ,,ამბროლაურის მუნიციპალიტეტის დასუფთავების და კეთილმოწყობის სამსახურის“ დირექტორი*

1. ა(ა)იპ „მუნიციპალური წყალმომარაგების ქსელის მოვლა-შენახვის ცენტრის“ დირექტორის ანგარიში 2021 წელს გაწეული საქმიანობის თაობაზე

*მომხსენებელი როსტომ ბაკურაძე - ა(ა)იპ ,,მუნიციპალური წყალმომარაგების ქსელის მოვლა-შენახვის ცენტრის“ დირექტორი*

1. არასამეწარმეო (არაკომერციული) იურიდიული პირის სკოლისგარეშე სახელოვნებო დაწესებულების ამბროლაურის დავით თორაძის სახელობის სამუსიკო სკოლის დირექტორის ანგარიში 2021 წელში გაწეული საქმიანობის თაობაზე

*მომხსენებელი ლალი დვალი - არასამეწარმეო (არაკომერციული) იურიდიული პირის სკოლისგარეშე სახელოვნებო დაწესებულების ამბროლაურის დავით თორაძის სახელობის სამუსიკო სკოლის დირექტორი*

1. არასამეწარმეო (არაკომერციული) იურიდიული პირის სკოლისგარეშე სახელოვნებო დაწესებულება ამბროლაურის უჩა ჯაფარიძის სახელობის სამხატვრო სკოლის დირექტორის ანგარიში 2021 წელში გაწეული საქმიანობის თაობაზე

*მომხსენებელი მარიკა დოხნაძე - არასამეწარმეო (არაკომერციული) იურიდიული პირის სკოლისგარეშე სახელოვნებო დაწესებულება ამბროლაურის უჩა ჯაფარიძის სახელობის სამხატვრო სკოლის დირექტორი*

1. არასამეწარმეო (არაკომერციული) იურიდიული პირის ამბროლაურის მოსწავლე-ახალგაზრდობის ცენტრის დირექტორის ანგარიში 2021 წელში გაწეული საქმიანობის თაობაზე

*მომხსენებელი გურამ გორდეზიანი - არასამეწარმეო (არაკომერციული) იურიდიული პირის ამბროლაურის მოსწავლე-ახალგაზრდობის ცენტრის დირექტორი*

1. არასამეწარმეო (არაკომერციული) იურიდიული პირის ,,ამბროლაურის სკოლამდელი სააღმზრდელო დაწესებულება“ დირექტორის ანგარიში 2021 წელში გაწეული საქმიანობის თაობაზე

*მომხსენებელი ეკატერინე კიბაბიძე - არასამეწარმეო (არაკომეციული) იურიდიული პირის ,ამბროლაურის სკოლამედელი სააღმზრდელო დაწესებულება“ დირექტორი*

1. ა(ა)იპ „ამბროლაურის სასპორტო სკოლის“ დირექტორის ანგარიში 2021 წელს გაწეული საქმიანობის შესახებ

*მომხსენებელი ბონდო სარდანაშვილი - ა(ა)იპ ,,ამბროლაურის სასპორტო სკოლის“ დირექტორი*

1. ა(ა)იპ ,,ამბროლაურის მუნიციპალიტეტის საფეხბურთო კლუბ რაჭის“ დირექტორის ანგარიში 2021 წელს გაწეული საქმიანობის შესახებ

*მომხსენებელი ლაშა მეტონიძე - ა(ა)იპ ,,ამბროლაურის მუნიციპალიტეტის საფეხბურთო კლუბ რაჭის“ დირექტორი*

1. ა(ა)იპ „ამბროლაურის ჭიდაობის კლუბ ფალავანის“ დირექტორის ანგარიში 2021 წელს გაწეული საქმიანობის შესახებ

*მომხსენებელი ლევან ბარსონიძე - ა(ა)იპ ,,ამბროლაურის ჭიდაობის კლუბ ფალავანის“ დირექტორი*

1. ა(ა)იპ „ამბროლაურის საცურაო აუზის“ დირექტორის ანგარიში 2021 წელს გაწეული საქმიანობის შესახებ

*მომხსენებელი დავით ყიფიანი - ა(ა)იპ ,,ამბროლაურის საცურაო აუზის“ დირექტორი*

1. ამბროლაურის მუნიციპალიტეტის თვითმმართველობის პროფესიულ საჯარო მოხელეთა 2022 წლის სასწავლო გეგმის დამტკიცების შესახებ

*მომხსენებელი თამარ ქევანაშვილი - ამბროლაურის მუნიციპალიტეტის მერიის ადმინისტრაციული სამსხურის უფროსის მოვალეობის შემსრულებელი*

1. სხვადასხვა.
2. **მოისმინეს:** ამბროლაურის მუნიციპალიტეტის მერიის საფინანსო სამსახურის უფროსის ბეჟან კობახიძის მოხსენება „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N24 დადგენილებაში ცვლილების შეტანის თაობაზე

*პროექტი თან ერთვის*

ბეჟან კობახიძემ განმარტება გააკეთა ცვლილების მიზეზებზე, მთავრობის განკარგულების შესაბამისად გამოყოფილი თანხების კანონმდებლობის შესაბამისად ერთი თვის ვადაში ბიუჯეტში ასახვის და ბიუჯეტის საკრებულოს მიერ განხილვის და დამტკიცების თაობაზე. ჩამონათვალი გააკეთა იმ პროექტების, პროექტებისთვის გამოყოფილი თანხების და თანადაფინანსების თანხების ოდენობის, რომელიც ბიუჯეტის ცვლილების პროექტითაა წარმოდგენილი.

ზვიად მხეიძემ განმარტა, რომ შემდეგ ეტაპზე დამატებითი თანხების გამოყოფით მოხდება ყველა პრიორიტეტული პროექტების განხორციელება, ასევე მუნიციპალიტეტის მიერ წინსწრებით ათვისებული თანხების წამახალისებლად რეგიონალური ფონდიდან გამოიყოფა დამატებითი თანხები.

 ბეჟან კობახიძემ ასევე ისაუბრა გარდამავალ და ყველა იმ პროექტებზე, რომელიც წარმოდგენილი ბიუჯეტის ცვლილების პროექტით დაფინასდება და განხორციელდება.

ზაალ მეტრეველმა აღნიშნა, რომ სოფელ აბანოეთში ატრაქციონების მოწყობა არ არის პრიორიტეტი, სოფლისთვის უფრო მნიშვნელოვანი პრობლემები არსებობს რომლის მოგვარება უფრო მნიშვნელოვანია და დასაფინანსებელია.

ასლან საგანელიძემ განმარტა, რომ სოფელ აბანოეთში განსახორციელებელი პროექტი სოფლი მოსახლეობის მოთხოვნით განისაზღვრა. მან ასევე მოიყვანა მაგალითი სხვა სოფლის (სოფელ ნიკორწმინდაში სარიტუალო დარბაზის მოწყობა) მოსახლეობის ინტერესების შესაბამისად განხორციელებული არა პრიორიტეტული პროექტების.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N24 დადგენილებაში ცვლილების შეტანის თაობაზე განკარგულების დამტკიცების საკითხს.

კენჭის ყრის შედეგად მომხრე:22; წინააღმდეგი: არცერთი;

**გადაწყვიტეს:** მიღებულ იქნეს „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N24 დადგენილებაში ცვლილების შეტანის თაობაზე დადგენილება

1. **მოისმინეს:** ამბროლაურის მუნიციპალიტეტის მერიის ეკონომიკისა და ქონების მართვის სამსახურის უფროსის გიორგი გოძიაშვილის მოხსენება ამბროლაურის მუნიციპალიტეტის საკუთრებაში არსებული ბუნებრივი აირის (გაზის) მილსადენის 11 875.90 გრძივი მეტრის, პირდაპირი განკარგვის წესით, სს „საქორგგაზი“-სთვის იჯარის ფორმით, დროებითი სარგებლობის უფლებით, გადაცემაზე ამბროლაურის მუნიციპალიტეტის მერისათვის თანხმობის მიცემის შესახებ

*პროექტი თან ერთვის*

გიორგი გოძიაშვილმა აღნიშნა, რომ ამბროლაურის მუნიციპალიტეტის საკუთრებაშია არსებული ბუნებრივი აირის (გაზის) მილსადენი, რომელიც 2011 წლიდან გაცემული იყო იჯარით 10 წლით. ვადის გასვლის გამო თავიდან უნდა გაფორმდეს საიჯარო ხელშეკრულება, რომ მოსახლეობას მიეწოდოს ბუნებრივი აირი. საიჯარო ხელშეკრულების გაფორმებისთვის საჭიროა საკრებულოს თანხმობა, საიჯარო ხელშეკრულება გაფორმდება 2 წლით.

სოსო ჭელიძემ და ბეჟანი დარახველიძემ დასვეს შეკითხვა რა არის ღირებულება აირის (გაზის) მილსადენის გრძივი მეტრის?

ბაკურ სანთელაძემ და ბეჟანი დარახველიძემ დასვეს შეკითხვა თუ რომელი სოფლების გაზიფიცირება განხორციელდება 2022 წელს.

ზვიად მხეიძემ განმარტა საიჯარო ქირის მოცულობა და აირის (გაზის) მილსადენის გრძივი მეტრის სავარაუდო ღირებულება, ასევე ჩამონათვალი გააკეთა იმ სოფლების რომელთა დაქსელვაც განხორციელებულია რომელთა გაზიფიცირებაც განხორცილდება, ხოლო სხვა სოფლებში გაზის კომპანიის მიერ განსაზღვრული გრაფიკით უნდა მოხდეს გაზსადენი მილების მოწყობის სამუშაოები და შემდეგ გაზიფიცირება.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის საკუთრებაში არსებული ბუნებრივი აირის (გაზის) მილსადენის 11 875.90 გრძივი მეტრის, პირდაპირი განკარგვის წესით, სს „საქორგგაზი“-სთვის იჯარის ფორმით, დროებითი სარგებლობის უფლებით, გადაცემაზე ამბროლაურის მუნიციპალიტეტის მერისათვის თანხმობის მიცემის შესახებ განკარგულების დამტკიცების საკითხს.

კენჭის ყრის შედეგად მომხრე:22; წინააღმდეგი: არცერთი;

**გადაწყვიტეს:** მიღებულ იქნეს ამბროლაურის მუნიციპალიტეტის საკუთრებაში არსებული ბუნებრივი აირის (გაზის) მილსადენის 11 875.90 გრძივი მეტრის, პირდაპირი განკარგვის წესით, სს „საქორგგაზი“-სთვის იჯარის ფორმით, დროებითი სარგებლობის უფლებით, გადაცემაზე ამბროლაურის მუნიციპალიტეტის მერისათვის თანხმობის მიცემის შესახებ განკარგულება

1. **მოისმინეს:** ამბროლაურის მუნიციპალიტეტის მერის ზვიად მხეიძის მოხსენება ქ. ამბროლაურში მდებარე ავტოსადგურის ტერიტორიის კეთილმოწყობის და იერსახის მოწესრიგების მიზნით განსახორციელებელი სამუშაოების დაწყებაზე ამბროლაურის მუნიციპალიტეტის მერისთვის თანხმობის მიცემის თაობაზე

*პროექტი თან ერთვის*

ზვიად მხეიძემ განმარტა, რომ მუნიციპალიტეტის მიზანია ავტოსადგურის მიმდებარე ტერიტორიის იერსახის მოწყობა, რისთვისაც ინფორმირებულია ავტოსადგურის მიმდებარედ არსებული ქონების კერძო მესაკუთრეები, გამოცხადდება კონკურსი პროექტზე.

ბეჟან დარახველიძემ აღნიშნა, რომ კარგი იდეა, მისასალმებელია და დასვა შეკითხვა მთლიანად ავტოსადგურის მიმდებარე ტერიტორია მოწესრიგდება? გარე მოვაჭრეები სად განთავსდებიან პროექტის განხორციელების შემდეგ? პროექტის განხორციელების დროს უნდა მოხდეს პროექტის შეთანხმება, საკრებულოს ინფორმირება და ერთობლივად შეჯერება. ასევე უნდა მოწესრიგდეს ამბროლაურის ბაზარი.

ზვიად მხეიძემ აღნიშნა, რომ მნიშვნელოვანია ავტოსადგურის მიმდებარე ტერიტორიის მოწესრიგებისთვის საკრებულოს წევრების და დაინტერესებული პირების მოსაზრებები, მოწესრიგების შემდეგ გარე მოვაჭრეების ადგილი მოიძებნება და გამოიყოფა, ასევე მიმდინარეობს ამბროლაურის ბაზრის პრივატიზების საკითხზე მუშაობა, თუ ვერ მოხდება განკარგვა მაშინ მუნიციპალიტეტი უზრუნველყოფს მის მოწესრიგებას.

ასლან საგანელიძემ აღნიშნა, რომ მუნიციპალიტეტის ავტოსადგურის მოწესრიგება მუნიციპალიტეტის სახისთვის მნიშვნელოვანია, ბაზრის საკითხის დარეგულირება აუცილებელია, უნდა იყოს თანამედროვეობასთან შესაბამისობით.

ქრისტინე კობახიძემ აღნიშნა, რომ მნიშვნელოვანია ვიფიქროთ ვიზუალურ მხარეზე, გარე მოვაჭრეები მიმდებარე ტერიტორიაზე არ უნდა განთავსდნენ, ავტოსადგურის მიმდებარე ტერიტორიის მოწესრიგება პატარა ბაზრის მესაკუთრეებს გაუჩენს სურვილს მოაწესრიგონ მათი საკუთრება და გარე მოვაჭრეებს შესთავაზონ წინადადებები მათ ტერიტორიაზე განსათავსებლად.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ქ. ამბროლაურში მდებარე ავტოსადგურის ტერიტორიის კეთილმოწყობის და იერსახის მოწესრიგების მიზნით განსახორციელებელი სამუშაოების დაწყებაზე ამბროლაურის მუნიციპალიტეტის მერისთვის თანხმობის მიცემის საკითხს.

კენჭის ყრის შედეგად მომხრე:22; წინააღმდეგი: არცერთი;

**გადაწყვიტეს:** მიეცეს თანხმობა ქ. ამბროლაურში მდებარე ავტოსადგურის ტერიტორიის კეთილმოწყობის და იერსახის მოწესრიგების მიზნით განსახორციელებელი სამუშაოების დაწყებაზე ამბროლაურის მუნიციპალიტეტის მერს.

1. **მოისმინეს:** არასამეწარმეო (არაკომერციული) იურიდიული პირის ,,ამბროლაურის ერთიანი ადგილობრივი საზოგადოებრივი ჯანდაცვის ცენტრი“ დირექტორის ზურაბ ნემსწვერიძის ანგარიში 2021 წელში გაწეული საქმიანობის თაობაზე

*ანგარიში თან ერთვის*

ზურაბ ნემსწვერიძე მიესალმა საკრებულოს ახალ შემადგენლობას, უსურვა წარმატებები და ნაყოფიერი მუშაობა. მან ისაუბრა მუნიციპალიტეტში 2021 წელს პანდემიის მდგომარეობის შესახებ. აღნიშნა, რომ აგვისტოს თვემდე სტაბილური მდგომარება იყო მუნიციპალიტეტში, აგვისტოდან დამსვენებლების შემოდინებამ გამოიწვია პანდემიის გავრცელება, დღემდე ინფიცირებულთა რაოდენობა მზარდია მუნიციპალიტეტში, თუმცა საქართველოს მასშტაბით მუნიციპალიტეტის მაჩვენებელი დაბალია, ასევე რეგულაციების დაცვის (პირბადის ტარება) კუთხით მუნიციპალიტეტის მაჩვენებელი საქართველოს მასშტაბით მაღალია, ჰიგიენის დაცვა, ვაქცინაციის ჩატარება და თავშეყრის თავის არიდება მნიშვნელოვანია, მუნიციპალიტეტში აცრის პროცენტული მაჩვენებელი (52%) მაღალია. მან ასევე ისაუბრა სახელმწიფოს მიერ განხორციელებულ აცრის წამახალისებელ პროგრამებზე.

ასლან საგანელიძემ მიმართა შეკითხვით მომხსენებელს დაავადებათა კონტროლის ცენტრის მიერ გადმოცემული აპარატურის გამოყენება როგორ ხდება?

ზურაბ ნემსწვერიძემ განმარტება გააკეთა აპარატის გამოყენების, გამოყენების დროს შექმნილ პრობლემებზე და უფრო დიდი წარმადობის აპარატის მიღებისთვის გამართულ მოლაპარაკებებზე.

ასლან საგანელიძემ, ზაალ მეტრეველმა, ელევნორა ბედენაშვილმა, ნათია მარგველიძემ, მაია კაციტაძემ, ზურაბ ნემსწვერიძემ ისაუბრეს პანდემიის მდგომარეობაზე, აპარატის გამოყენების უპირატესობაზე, ტესტირების ჩატარების პროცესებზე.

ზაალ მეტრეველმა და ზურაბ ნემსწვერიძემ ყურადღება გაამახვილეს ტესტირების ადგილზე ჩატარებით პანდემიის გავრცელების არიდების და სოფლის ამბულატორიებში სწრაფი ტესტირების ჩატარების შესაძლებლობაზე.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა არასამეწარმეო (არაკომერციული) იურიდიული პირის ,,ამბროლაურის ერთიანი ადგილობრივი საზოგადოებრივი ჯანდაცვის ცენტრი“ მიერ 2021 წელში გაწეული საქმიანობის ანგარიშის დამაკმაყოფილებლად შეფასებას.

სოსო ჭელიძემ აღნიშნა, რომ ფარქციის მიერ აიპიების ანგარიშების არა სრულყოფილად განხილვის გამო, ფრაქცია თავს შეიკავებს შეფასების პროცესში მონაწილეობისგან.

კენჭის ყრის შედეგად მომხრე:19; წინააღმდეგი: არცერთი (კენჭისყრაში არ მონაწილეობდა სოსო ჭელიძე, ლევან ქვათაძე, მაკა გოცირიძე);

**გადაწყვიტეს:** არასამეწარმეო (არაკომერციული) იურიდიული პირის ,,ამბროლაურის ერთიანი ადგილობრივი საზოგადოებრივი ჯანდაცვის ცენტრი“ მიერ 2021 წელში გაწეული საქმიანობის ანგარიში შეფასდეს დამაკმაყოფილებლად.

1. **მოისმინეს:** არასამეწარმეო (არაკომერციული) იურიდიული პირის ამბროლაურის დასუფთავებისა და კეთილმოწყობის სამსახურის უფროსის გიორგი გუჯეჯიანის ანგარიში 2021 წელში გაწეული საქმიანობის თაობაზე

*ანგარიში თან ერთვის*

გიორგი გუჯეჯიანმა მადლიერება გამოხატა თანამშრომლების კეთილსინდისიერი მუშაობისთვის და აღნიშნა, რომ მოძველებულია ტექნიკა, საჭიროა სამი ავტომანქანის შეცვლა, ასევე ნაგვის ბუნკერებში მოსახლეობის მიერ ნაცრის ჩაყრით, ბუნკერების დაწვით იქმნება პრობლემები.

ზაალ მეტრეველმა აღნიშნა, რომ გაიზარდა აიპის მუშაობის არეალი, თუმცა აქტიურად და კეთილსინდისიერად ასრულებენ სამუშაოს.

ბეჟანი დარახველიძემ დასვა შეკითხვა სად არის ავტომობილი, რომელის ქუჩებს ასუფთავებდა, სასურველია კოსტავას ქუჩაზე დაემატოს პატარა ნაგვის ურნები, რომ არ მოხდეს ქუჩებში ნაგვის დაყრა.

ასლან საგანელიძემ განმარტა, რომ კოსტავას ქუჩის რეაბილიტაციის სრულად დასრულების შემდეგ ნაგვის ურნები განთავსდება. განსახილველია ქალაქის ქუჩების ზამთარში თოვლწმენდის საკითხი, ხომ არ შეიძლება მოხდეს ნიჩბის შეძენა და ნაგავმზიდ მანქანას მოერგოს, რომ ქალაქის ქუჩების წმენდა უზრუნველყოს ამ აიპიმ, მოხდეს ამ მიმართულებით საკითხის განხილვა და მოკვლევა.

ზაალ მეტრეველმა აღნიშნა, რომ ნაგავმზიდი მანქანის დატვირთვით არ მოხდეს მისი მწყობრიდან გამოსვლა, ამიტომ სასურველია მოხდეს ახალი თოვლწმენდი მანქანის შეძენა აიპისთვის, მოხდეს გაანგარიშება ყველა შემთხვევის და ოპტიმალური გადაწყვეტილების მიღება.

ელევნორა ბედენაშვილმა აღნიშნა, გზების გაწმენდა მნიშვნელოვანია, ზამთრის გზები საფრთხეს უქმნის სასწრაფო დახმარების ბრიგადის გადაადგილებას.

ანა გურგენიძემ გამოხატა ფრაქციის პოზიცია, არასამეწარმეო (არაკომერციული) იურიდიული პირის ამბროლაურის დასუფთავებისა და კეთილმოწყობის სამსახურის დამაკმაყოფილებლად შეფასების თაობაზე.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა არასამეწარმეო (არაკომერციული) იურიდიული პირის ამბროლაურის დასუფთავებისა და კეთილმოწყობის სამსახურის მიერ 2021 წელში გაწეული საქმიანობის ანგარიშის დამაკმაყოფილებლად შეფასების საკითხს.

კენჭის ყრის შედეგად მომხრე:19; წინააღმდეგი: არცერთი(კენჭისყრაში არ მონაწილეობდა სოსო ჭელიძე, ლევან ქვათაძე, მაკა გოცირიძე);

**გადაწყვიტეს:** შეფასდეს დამაკმაყოფილებლად არასამეწარმეო (არაკომერციული) იურიდიული პირის ამბროლაურის დასუფთავებისა და კეთილმოწყობის სამსახურის მიერ 2021 წელში გაწეული საქმიანობის ანგარიში.

1. **მოისმინეს:** ა(ა)იპ „მუნიციპალური წყალმომარაგების ქსელის მოვლა-შენახვის ცენტრის“ დირექტორის როსტომ ბაკურაძის ანგარიში 2021 წელს გაწეული საქმიანობის თაობაზე

*ანგარიში თან ერთვის*

როსტომ ბაკურაძემ ისაუბრა აიპის მუშაობის პრინციპზე, მათ ვალდებულებებზე და შესრულებულ სამუშაოებზე.

ქრისტინე კობახიძემ აღნიშნა, რომ უნდა დაიგეგმოს მოკვლევა, რომელ სოფელში რა პრობლემებია, სად იღვრება წყალი, წყლის სად როგორი დებეტია, რომელი სათავე-ნაგებობა საჭიროებს გაწმენდას, ვთანხმდებით რომ სასმელად ტექნიკური წყალი გამოიყენება, მაგრამ სრული სურათი უნდა გვქონდეს, რომ პრობლემები მოგვარდეს. შესაბამისი კომისიის მიერ მოხდეს ყველა სოფელში საკითხის მოკვლევა და საკრებულოს წევრების ჯგუფებში გაერთიანება.

ასლან საგანელიძემ აღნიშნა, რომ მაჟორიტარი დეპუტატების, მერის წარმომადგენლების ჩართულობით მოხდეს ყველა სათავე ნაგებობის დასურათება, პრობლემის მოკვლევა, უნდა გამოირიცხოს ხომ არ ხდება ხელოვნური დაბინძურება.

ბაკურ სანთელაძემ დასვა შეკითხვა თუ როგორ ხდება წყლის შემოწმება, მაგალითად ბაღებში?

ეკატერინე კიბაბიძემ ისაუბრა თუ რა პერიოდულობით და რომელი სამსახურის მიერ ხდება ყველა საბავშო ბაღში სასმელი წყლის ანალიზის გაკეთება და რომელ ბაღებში ხდება ანალიზის შედეგად წყლის შეტანა.

ნათია მარგველიძემ განმარტება გააკეთა ამბროლაურში მდებარე იმ სამსახურზე, რომელიც წყლის ანალიზს, ლაბორატორიულ კვლევას აწარმოებს.

ზაალ მეტრეველმა აღნიშნა, რომ უნდა მოხდეს შესწავლა, სრული სურათი მივიღოთ. დასვა შეკითხვა აქვს აიპის წყლის სათავე ნაგებობის გაწმენდის ვალდებულება? რა პერიოდულობით უნდა განხორციელდეს ეს?

ასლან საგანელიძემ აღნიშნა, რომ სხდომის ოქმი და სხდომის აუდიო ჩანაწერი კეთდება, დაევალოს შესაბამის კომისიას, საკრებულოს თავმჯდომარის პირველი მოადგილის ზედამხედველობით, უზრუნველყოს პირველ კვარტალში სრული ინფორმაციის შეგროვება წყლის სათავე-ნაგებობების და წყლის პრობლემების თაობაზე.

ანა გურგენიძემ აღნიშნა, რომ სოფელ ხოტევში რთული მდგომარეობაა წყლის სათავე-ნაგებობების მოწესრიგების მიმართულებით.

მაკა გოცირიძემ აღნიშნა, რამდენად არის კვალიფიცირებული კადრი რომ პრობლემა სწორად დაფიქსირდეს, როგორი წყალია და რატომ ბინძურდება, მე არ მაქვს სათანადო კვალიფიკაცია რომ მივხვდე რა სახის პრობლემაა.

ლევან ქვათაძემ აღნიშნა, რომ სოფელ ზნაკვაში მოხდა სათავე-ნაგებობის მოწყობა, თუმცა წყალის დებეტი მის გვერდით აღმოჩნდა, ეს არ არის კვალიფიცირებული კადრების მუშაობა, სასურველია წინააღმდეგობის დროს მოხდეს სატენდერო პირობების შეცვლა.

ასლან საგანელიძემ განმარტა, თუ როგორ ხდება სატენდერო სამუშაოების განხორციელება, შესაძლებელია საკრებულოს წევრებმა შესძლონ არსებული პრობლემების აღმოჩენა და მოკვლევა.

ზაალ მეტრეველმა აღნიშნა, რომ აიპის ჩამოყალიბების დროს ეს აიპი სხვა ფორმით უნდა ჩამოყალიბებულიყო, კარგია რომ ამ საკითხზე დაიწყო მუშაობა, საინტერესოა არის თუ არა თანამშრომლებზე ფუნქციები გადანაწილებული, ყოველ თვეში მოხდეს ინფორმაციის მოპოვება, სანეპიდსაგურის გაუქმების შემდეგ არ ჩატარებულა წყლის კვლევა, პოზიციამ და ოპოზიციამ ერთად უნდა ვიმუშაოთ ამ პრობლემებზე, უნდა მოხდეს ამ აიპის სათანადო ტექნიკით აღჭურვა.

ბეჟანი დარახველიძემ აღნიშნა, რომ სასურველია მოხდეს აიპისთვის შენობის აშენება, მაგალითად, ყოფილი ყველკარაქის ტერიტორიაზე, თუ ეს ტერიტორია მუნიციპალიტეტის საკუთრებაა.

ასლან საგანელიძემ განმარტა, რომ ეს საკითხი გვარდება, გამოიყო ტერიტორია ყოფილი სარემონტოს შენობის მიმდებარედ, გამოცხადებული იყო ტენდერი, მაგრამ არ შედგა, გამოცხადდება თავიდან და იმ ტერიტორიაზე მოეწყობა საქმიანი ეზო.

ელევნორა ბედენაშვილმა აღნიშნა, რომ მხოლოდ ხელმძღვანელზე, როსტომ ბაკურაძეზე არ არის დამოკიდებული ამ პრობლემების მოგვარება, უნდა მოხდეს ყველას ჩართულობით საკითხის შესწავლა და პრობლემის მოგვარებაზე ზრუნვა.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ა(ა)იპ „მუნიციპალური წყალმომარაგების ქსელის მოვლა-შენახვის ცენტრის“ დირექტორის 2021 წელს გაწეული საქმიანობის თაობაზე დამაკმაყოფილებლად შეფასების საკითხს.

კენჭის ყრის შედეგად მომხრე:19; წინააღმდეგი: არცერთი(კენჭისყრაში არ მონაწილეობდა სოსო ჭელიძე, ლევან ქვათაძე, მაკა გოცირიძე);

**გადაწყვიტეს:** შეფასდეს დამაკმაყოფილებლად ა(ა)იპ „მუნიციპალური წყალმომარაგების ქსელის მოვლა-შენახვის ცენტრის“ დირექტორის 2021 წელს გაწეული საქმიანობის თაობაზე ანგარიში.

საკრებულოს წევრების გადაწყვეტილებით გამოცხადდა შესვენება 10 წუთი.

1. **მოისმინეს:** არასამეწარმეო (არაკომერციული) იურიდიული პირის სკოლისგარეშე სახელოვნებო დაწესებულების ამბროლაურის დავით თორაძის სახელობის სამუსიკო სკოლის დირექტორის ლალი დვალის ანგარიში 2021 წელში გაწეული საქმიანობის თაობაზე

*ანგარიში თან ერთვის*

ლალი დვალმა ყურადღება გაამახვილა სკოლის მიერ ჩატარებულ პრიორიტეტულ ღონისძიებებზე, რომელ ღონისძიებებმაც სკოლას წარმატებები მოუტანა, მან ისაუბრა პრობლემებზე, კერძოდ მოსწავლე ბიჭები, ასაკის მატების შემდეგ ტოვებენ ქორეოგრაფიულ ჯგუფს და ხდება ახალი აღსაზრდელების მომზადება. ასევე ისაუბრა სკოლის ხარჯებზე, სკოლაში ჩატარებულ კოსმეტიკურ რემონტზე, ინსტრუმენტების შეძენაზე, სპეციალური კუთხის მოწყობაზე, ახალი ფორმების დაკვეთაზე, პანდემიის რეგულაციების დაცვით ნოემბერ-დეკემბერში აქტიური შემოქმედებითი ღონისძიებების ჩატარების და მონაწილეობის მიღების თაობაზე.

ასლან საგანელიძემ აღნიშნა, რომ დავით თორაძის სახელობის სამუსიკო სკოლის ტრადიციული წარმატებები სასიხარულოა და მისასალმებელი.

ესმა მაისაშვილმა აღნიშნა, რომ მათი შრომის წასახალისებლად საჭიროა სახელფასო განაკვეთების მატება და ასევე გათბობის პრობლემის დროულად მოგვარება.

ასლან საგანელიძემ აღნიშნა, რომ სამუსიკო და სამხატვრო სკოლის გათბობის საკითხი დარეგულირდა, გაზის კომპანიის მიერ განსახორციელებელი პროცედურებია შესასრულებელი, ასევე ნაშთის განაწილების დროს გათვალისიწინებული იქნება სახელფასო ფონდის მატების თანხები, ორივე სკოლისთვის გამოყოფილი შენობის გაფართოების მიზნით ეზოში იგეგმება მინის კონსტრუქციის სარეპეტიციო დარბაზის მოწყობა, რაც კარგ სამუშაო პირობებს შეუქმნის ორივე აიპის.

ზაალ მეტრეველმა აღნიშნა, რომ გასახარია სახელოვნებო აიპიების წარმატებები და ხელის შეწყობა სჭირდება, თუმცა ხელი უნდა შეუწყოთ როგორც კულტურის ისე სპორტის და სოფლის მეურნეობის მიმართულებების განვითარებას.

ასლან საგანელიძემ მადლობა გადაუხადა აიპის თითოეულ თანამშრომელს და წარმატებები უსურვა.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა არასამეწარმეო (არაკომერციული) იურიდიული პირის სკოლისგარეშე სახელოვნებო დაწესებულების ამბროლაურის დავით თორაძის სახელობის სამუსიკო სკოლის დირექტორის 2021 წელში გაწეული საქმიანობის თაობაზე ანგარიშის დამაკმაყოფილებლად შეფასების საკითხს.

კენჭის ყრის შედეგად მომხრე:19; წინააღმდეგი: არცერთი(კენჭისყრაში არ მონაწილეობდა სოსო ჭელიძე, ლევან ქვათაძე, მაკა გოცირიძე);

**გადაწყვიტეს:** შეფასდეს დამაკმაყოფილებლად არასამეწარმეო (არაკომერციული) იურიდიული პირის სკოლისგარეშე სახელოვნებო დაწესებულების ამბროლაურის დავით თორაძის სახელობის სამუსიკო სკოლის დირექტორის 2021 წელში გაწეული საქმიანობის თაობაზე ანგარიში.

1. **მოისმინეს:** არასამეწარმეო (არაკომერციული) იურიდიული პირის სკოლისგარეშე სახელოვნებო დაწესებულება ამბროლაურის უჩა ჯაფარიძის სახელობის სამხატვრო სკოლის დირექტორის მარიკა დოხნაძის ანგარიში 2021 წელში გაწეული საქმიანობის თაობაზე

*ანგარიში თან ერთვის*

მარიკა დოხნაძემ ისაუბრა 2021 წელში საქმიანობის გეგმის და რეგულაციის პირობების განხორციელების თაობაზე, გასვლით გამოფენებში მონაწილეობის ვერ მიღების მიზეზებზე, სკოლის ყველა სექციის მიმართულებით შიდა, სალონური და საკლასო გამოფენების ჩატარების თაობაზე, საჭირო ინვენტარის შეძენის თაობაზე, ჩამოყალიბებული მხატვართა ლიგის განსახორციელებელ ღონისძიებებზე, მათ შემოთავაზებებზე, ამ ღონისძიებებში მათი დაინტერესების თაობაზე და მონაწილეობის მისაღებად სკოლის იდეის და იდეების დაფინანსების მიღების თაობაზე.

ასლან საგანელიძემ მიმართა მარიკა დოხნაძეს წარმოადგინონ მხატვართა ლიგასთან დაკავშირებული იდეა წერილობით, მოხდება მათი ერთობლივი განხილვა. მან ასევე აღნიშნა, რომ კარგი იქნება თუ კატალოგი შედგება და მასში აისახება გარდაცვლილი მხატვრების ნამუშევრები. ზაალ მეტრეველმა მოწონება გამოხატა სამხატვრო სკოლის იდეის.

ქრისტინე კობახიძემ აღნიშნა, რომ სასურველი იქნება მოწვეულ იქნეს ცნობილი მხატვრები ბავშვებთან მასტერ კლასების ჩატარების მიზნით, ასევე კარგი იქნება გამოიყოს ადგილი სადაც მოეწყობა ამბროლაურის მკვიდრი მხატვრების გამოფენა-გაყიდვა.

ბეჟან დარახველიძემ დასვა შეკითხვა ხომ არ მოიაზრება მხარეთმცოდნეობის მუზეუმის მოწყობა ამბროლაურში, რეგიონის ყველა მუნიციპალიტეტში არსებობს, ონის მხარეთმცოდნეობის მუზეუმში განთავსებულია ამბროლაურის ექსპონატები, სასურველია ერთ სივრცეში მოეწყოს საგამოფენო და სამუზეუმო ნამუშევრები.

ასლან საგანელიძემ აღნიშნა, რომ სახვითი ხელოვნების მუზეუმში ძალიან საინტერესო ნამუშევრებია, რომელთა დაცვა მნიშვნელოვანია და რთულია, შესაბამისი ტემპერატურული რეჟიმის დაცვა და სათანადო ფართობის მოწყობა საჭიროა.

ქრისტინე კობახიძემ აღნიშნა, რომ არის ახალი და საინტერესო იდეები სახვითი ხელოვნების და ეთნო მუზეუმის მოწყობის. ისაუბრა ტურიზმის განვითარებისთვის მნიშნელოვან საკითხებზე, ამ მიმართულების ხელშეწყობის უზრუნველსაყოფად არის იდეა ერთ სივრცეში მოეწყოს საგამოფენო სივრცეები.

მარიკა დოხნაძემ ისაუბრა პრობლემებზე, რომელიც მიკრო ავტობუსის 5 საათიანი მარშუტის გაუქმებით შეექმნათ მოსწავლე-ახალგაზრდებს.

ზაალ მეტრეველმა აღნიშნა, რომ ტრანსპორტის მიმართულებით უნდა მოხდეს მუნიციპალური პროგრამის გადახედვა და ცვლილების განხორციელება, მოხდეს სამგზავრო ბარათების შემუშავება და ყველა სატრანსპორტო საშუალებებში მისი გამოყენების შესაძლებლობა.

ასლან საგანელიძემ აღნიშნა, ზაალ მეტრეველმა გაუწიოს ამ საკითხის რეგულირებას ზედამხედველობა და სოციალურ საკითხთა კომისიასთან ერთად შესწავლილ იქნას ტრანსპორტის საკითხი.

ბაკურ სანთელაძემ ისაუბრა ტრანსპორტის პრობლემებზე და სოფელ ჭრებალოს ბავშვებისთვის სხვადასხვა სექციებში ჩაბმის ხელშეწყობაზე.

ანა გურგენიძემ აღნიშნა, რომ კომისიის სხდომებზე სრულყოფილად მოხდა ანგარიშების განხილვა, გამოიკვეთა ტექნიკური პრობლემები, რომელიც ტექსტის გამართულად აკრებას და მართ წერის ნორმების დაცავს მოიცავს.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა არასამეწარმეო (არაკომერციული) იურიდიული პირის სკოლისგარეშე სახელოვნებო დაწესებულება ამბროლაურის უჩა ჯაფარიძის სახელობის სამხატვრო სკოლის დირექტორის 2021 წელში გაწეული საქმიანობის თაობაზე ანგარიშის დამაკმაყოფილებლად შეფასების საკითხს.

კენჭის ყრის შედეგად მომხრე:19; წინააღმდეგი: არცერთი(კენჭისყრაში არ მონაწილეობდა სოსო ჭელიძე, ლევან ქვათაძე, მაკა გოცირიძე);

**გადაწყვიტეს:** არასამეწარმეო (არაკომერციული) იურიდიული პირის სკოლისგარეშე სახელოვნებო დაწესებულება ამბროლაურის უჩა ჯაფარიძის სახელობის სამხატვრო სკოლის დირექტორის 2021 წელში გაწეული საქმიანობის თაობაზე ანგარიში შეფასდეს დამაკმაყოფილებლად.

1. **მოისმინეს:** არასამეწარმეო (არაკომერციული) იურიდიული პირის ამბროლაურის მოსწავლე-ახალგაზრდობის ცენტრის დირექტორის გურამ გორდეზიანის ანგარიში 2021 წელში გაწეული საქმიანობის თაობაზე

*ანგარიში თან ერთვის*

გურამ გორდეზიანმა ისაუბრა გაწეულ მუშაობაზე, პრობლემებზე, ცენტრში არსებულ სექციებზე, წრეებზე და მათ მუშაობის პრინციპზე, დარეგისტრირებულ მოსწავლეთა რაოდენობაზე, განხორციელებულ კულტურულ-ჰუმანიტარული ღონისძიების ორგანიზების თაობაზე და ღონისძიების ღირებულებებზე, გეგმის შესაბამისად განხორციელებულ მუშაობაზე, მატერიალურ-ტექნიკური ბაზის არ ქონაზე, შენობის გაზიფიცირების საჭიროების თაობაზე.

ასლან საგანელიძემ აღნიშნა, რომ ცენტრის გაზიფიცირების საკითხი მნიშვნელოვანია და ეს საკითხი მოწესრიგდება.

ელევნორა ბედენაშვილმა აღნიშნა, რომ ცენტრის სარგებლობაში არსებული შენობის აივანი დაზიანებულია და მისი მდგომარეობა საფრთხეს წარმოადგენს.

ასლან საგანელიძემ და ქრისტინე კობახიძემ აღნიშნეს შესაბამისი სამსახურის მიერ მოხდეს ცენტრის აივნის მდგომარეობის შესწავლა და დაგეგმოს პრობლემის დროული მოგვარება.

გურამ გორდეზიანმა ისაუბრა ღონისძიება ,,მწიგნობარზე“, ღონისძიებით დაგეგმილ ნომინაციებში გამოვლენილ გამარჯვებულებზე, საპრიზო ადგილებზე, ნომინაციის სახეობებზე და ნომინაციისთვის განსაზღვრული სტიპენდიის ოდენობაზე, ერთ-ერთი გამარჯვებულის მიერ გაცემულ სტიპენდიაზე, იმ პირებზე და ორგანიზაციებზე, რომლებიც ნომინაციებს აფინანსებენ, მოსწავლეების ჩართულობაზე, წიგნისადმი ინტერესის გაღვივებაზე, ,,მწიგნობარის“ როგორც მაშტაბურ ღონისძიებად მოწყობის იდეაზე და ამ იდეის განხორციელებისთვის საჭირო აქტივობების დაგეგმვის და წარმართვის საჭირო ღონისძიებების გატარების თაობაზე, სხვა მუნიციპალიტეტების ჩართვაზე, ,,მწიგნობარის“ როგორც მაშტაბურ ღონისძიებად ჩატარების ორგანიზებისთვის საჭირო ხარჯებზე და ამ ღონისძიებით მიღებულ დამატებით შემოსავლებზე. ყურადღება გაგამახვილა იმ პიროვნებებზე, რომლებმაც საფუძველი ჩაუყარა მასთან ერთად ამ ღონისძიების იდეის განხორციელებას და ორგანიზებას.

ასლან საგანელიძემ აღნიშნა, რომ იდეა მნიშვნელოვანია, მოეწყოს მაშტაბური სახის ღონისძიება, საჭიროა ერთობლივად მოხდეს მუშაობა იდეაზე. ღონისძიება ხელს უწყობს ბავშვების წიგნთან დამეგობრებას და წიგნით დაინტერესებას.

ზაალ მეტრეველმა აღნიშნა, რომ ეს პროქტი ძალიან მნიშვნელოვანი და აუცილებელია ბავშვებისთვის, სასურველია ვიფიქროთ აიპის სახელფასო ფონდის გაზრდაზე.

ნათია მარგველიძემ მადლიერება გამოხატა მოსწავლე-ახალგაზრდობის ცენტრის მიერ განხორციელებულ სხვადასხვა პროექტებზე, რომელში ჩართული მოსწავლეები ეცნობიან მნიშვნელოვან ღირსშესანიშნავ ადგილებს, აწყობენ საინტერესო პრეზენტაციებს და იღებენ ცოდნას და გამოცდილებას.

ბეჟანი დარახველიძემ აღნიშნა, სასურველია საკითხების განხილვის დროს გავითვალისწინოთ რეგლამენტი და დავიცვათ 10 წთ-იანი დრო საკითხის წარმოდგენის.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა არასამეწარმეო (არაკომერციული) იურიდიული პირის ამბროლაურის მოსწავლე-ახალგაზრდობის ცენტრის დირექტორის 2021 წელში გაწეული საქმიანობის თაობაზე ანგარიშის დამაკმაყოფილებლად შეფასების საკითხს.

კენჭის ყრის შედეგად მომხრე:22; წინააღმდეგი: არცერთი;

**გადაწყვიტეს:** არასამეწარმეო (არაკომერციული) იურიდიული პირის ამბროლაურის მოსწავლე-ახალგაზრდობის ცენტრის დირექტორის 2021 წელში გაწეული საქმიანობის თაობაზე ანგარიში შეფასდეს დამაკმაყოფილებლად.

1. **მოისმინეს:** არასამეწარმეო (არაკომერციული) იურიდიული პირის ,,ამბროლაურის სკოლამდელი სააღმზრდელო დაწესებულება“ დირექტორის ეკატერინე კიბაბიძის ანგარიში 2021 წელში გაწეული საქმიანობის თაობაზე

*ანგარიში თან ერთვის*

ეკატერინე კიბაბიძემ ისაუბრა საბავშვო ბაღების რაოდენობაზე, ბაღებში ბავშვების რაოდენობაზე, ასაკობრივ ჯგუფებზე, ბაღების მუშაობის სტანდარტზე, პრინციპებზე, მასწავლებლების აქტიურ მუშაობაზე და მათ პასუხისმგებლობაზე. მადლიერება გამოხატა ბაღის თანამშრომლების ხელფასების მატების თაობაზე, რაც მათი მუშაობის წამახალისებელია, პანდემიის გამო მათ რთულ პირობებში და მკაცრი რეგულაციების დაცვით უწევდათ მუშაობა. ისაუბრა რეგულაციების მიუხედავად ბავშვებისთვის შემოქმედებით და ხალისიანი გარემოს შექმნის საჭიროებაზე, ინფრასტრუქტურის მიმართულებით არსებულ პრობლემებზე, ჰასპის პირობების დაცვაზე და ამ წესების დაცვასთან დაკავშირებულ პრობლემებზე.

ასლან საგანელიძემ განმარტება გააკეთა პასპის მოთხოვნებზე და მოთხოვნების კანონიერ ძალაში შესვლის ვადებზე, ამ მოთხოვნების დაცვისთვის საჭირო ხარჯების მოცულობაზე.

მაკა გოცირიძემ და ბეჟან დარახველიძემ დასვეს შეკითხვები თუ რა სანქციები განხორციელდება აღნიშნული მოთხოვნების დაუკმაყოფილებლობის შემთხვევაში?

ანა გურგენიძემ ისაუბრა სოფელ ჭელიაღელის ბაღის საკლასო ოთახის არასაკმარის ფართით აღსაზრდელებისთვის შექმნილ პრობლემებზე.

ეკატერინე კიკაბიძემ განმარტა, რომ იგეგმება სოფელ ჭელიაღელის ბაღის პრობლემის მოგვარება დამატებითი ოთახის გარემონტებით, მან დააყენა სააღმზრდელო დაწესებულების ადმინისტრაციაზე გადაცემული ფართის საკითხებთან დაკავშირებული პრობლემის მოგვარების საკითხი და მიმართა საკრებულოს დასახმარებლად.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა არასამეწარმეო (არაკომერციული) იურიდიული პირის ,,ამბროლაურის სკოლამდელი სააღმზრდელო დაწესებულება“ დირექტორის ეკატერინე კიბაბიძის 2021 წელში გაწეული საქმიანობის თაობაზე ანგარიშის დამაკმაყოფილებლად შესაფასების საკითხს.

კენჭის ყრის შედეგად მომხრე:22; წინააღმდეგი: არცერთი;

**გადაწყვიტეს:** არასამეწარმეო (არაკომერციული) იურიდიული პირის ,,ამბროლაურის სკოლამდელი სააღმზრდელო დაწესებულება“ დირექტორის ეკატერინე კიბაბიძის 2021 წელში გაწეული საქმიანობის თაობაზე ანგარიში შეფასდეს დამაკმაყოფილებლად

1. **მოისმინეს:** არასამეწარმეო (არაკომერციული) იურიდიული პირის ,,ამბროლაურის სასპორტო სკოლა“ დირექტორის ბონდო სარდანაშვილის ანგარიში 2021 წელში გაწეული საქმიანობის თაობაზე

*ანგარიში თან ერთვის*

ბონდო სარდანაშვილმა ყურადღება გაამახვილა სპორტ სკოლაში არსებულ პრობლემებზე, საშხაპის მოუწესრიგებლობაზე, პანდემიის გამო ღონისძიების თანხების აუთვისებლობაზე, საშხაპის მოწესრიგებისთვის აუთვისებელი თანხების საკმარისობაზე.

ასლან საგანელიძემ ისაუბრა სპორტდარბაზის ჭერის დაზიანების საკითხებზე და აღნიშნა სამუშაოების დასრულების დროს სასურველია ჩაბარების პროცესში მხოლოდ შესაბამის სამსახური არ იყოს ჩართული, რომ საჭირო არ გახდეს დასრულებიდან რამდენიმე თვეში იგივე სამუშაოებისთვის დამატებით თანხების მოძიებას და გამოყოფას.

ბონდო სარდანაშვილმა ისაუბრა სოფლებში სპორტული სექციების პანდემიის გამო შეფერხებით მუშაობაზე. აღნიშნა, რომ სასურველია ერთიდაიგივე კატეგორიის მწვრთვნელების ყველა სპორტულ აიპიში ჰქონდეს ერთიდაიგივე ხელფასი.

ასლან საგანელიძემ აღნიშნა, რომ თუ ერთიდაიგივე კატეგორიაა ერთნაირი სიდიდის ხელფასი უნდა იყოს, შეთავსებამ შესაძლებელია გამოიწვიოს განსხვავება. მან საკრებულოს მიაწოდა ინფორმაცია საკრებულოში შემოსულ აუდიტის დასკვნაზე, რომელიც აიპიების შემოწმებას ეხება, არის მნიშვნელოვანი რეკომენდაციები, რომლის მიხედვით შესაძლოა მოხდეს მონათესავე აიპიების გაერთიანება. აუდიტის დასკვნის განხილვა უნდა მოხდეს საკრებულოს მიერ. საკითხი საჭიროებს გადახედვას და შტატების დარეგულირებით შესაძლებელია ხელფასებიც დარეგულირდეს.

მაკა გოცირიძემ და ანა გურგენიძემ მოითხოვეს ადმინისტრაციის თანამშრომლების და მწვრთვნელების რაოდენობის დაზუსტება. დასვეს შეკითხვა საჭიროა არსებული რაოდენობის თანამშრომლები?

ბონდო სარდანაშვილმა განმარტება გააკეთა თანამშრომელთა რაოდენობაზე და მათი ფუნქციების საჭიროებაზე.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა არასამეწარმეო (არაკომერციული) იურიდიული პირის ,,ამბროლაურის სასპორტო სკოლა“ მიერ 2021 წელში გაწეული საქმიანობის ანგარიშის დამაკმაყოფილებლად შეფასების საკითხს

კენჭის ყრის შედეგად მომხრე:22; წინააღმდეგი: არცერთი;

**გადაწყვიტეს:** არასამეწარმეო (არაკომერციული) იურიდიული პირის ,,ამბროლაურის სასპორტო სკოლა“ მიერ 2021 წელში გაწეული საქმიანობის ანგარიში შეფასდეს დამაკმაყოფილებლად

1. **მოისმინეს:** არასამეწარმეო (არაკომერციული) იურიდიული პირის ამბროლაურის მუნიციპალიტეტის საფეხბურთო კლუბის ,,რაჭა“ დირექტორის ლაშა მეტონიძის ანგარიში 2021 წელში გაწეული საქმიანობის თაობაზე

*ანგარიში თან ერთვის*

ასლან საგანელიძემ საკრებულოს წარუდგინა აიპი ,,ფეხბურთის კლუბის“ ახალი ხელმძღვანელი, აღნიშნა, რომ ის კარგი ფეხბურთელი, კარგი ადამიანი და წარმატებული ბავშვთა გუნდის ხელმძღვანელია. ისაუბრა მის წვლილზე და სთხოვა საკრებულოს წარუდგინოს მისი ხედვები.

ლაშა მეტონიძე მიესალმა საკრებულოს წევრებს, მადლიერება გამოხატა ნდობისთვის და ისაუბრა სტადიონზე არსებულ პრობლემებზე, უსაფრთხოებაზე, სტადიონის შემოღობვაზე, გასახდელების გათბობის საჭიროებაზე, პანდემიის გამო ჩაშლილ ტურნირებზე, გუნდიდან ბავშვების გადინების თავიდან აცილების და მოტივაციის შენარჩუნების მიზნით ჩატარებულ ადგილობრივ ტურნირებზე, თოვლის გამო შეჩერებულ ვარჯიშზე, დაბალი ასაკის ბავშვების გუნდის დამატებაზე, მშობლების პრობლემებზე (დაბალი ასაკის ბავშვების სტადიონამდე მიყვანა და წამოყვანის გამო) და ამ პრობლემის მოგვარების გზებზე.

ელევნორა ბედენაშვილმა აღნიშნა, რომ სასურველია აიპის კუთვნილებაში არსებული ტრანსპორტით მოხდეს ბავშვების სტადიონამდე მიყვანა და მოგვარდება გადაადგილების პრობლემები მშობლებისთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა არასამეწარმეო (არაკომერციული) იურიდიული პირის ამბროლაურის მუნიციპალიტეტის საფეხბურთო კლუბის ,,რაჭა“ მიერ 2021 წელში გაწეული საქმიანობის ანგარიშის დამაკმაყოფილებლად შეფასების საკითხს.

კენჭის ყრის შედეგად მომხრე:22; წინააღმდეგი: არცერთი;

**გადაწყვიტეს:** არასამეწარმეო (არაკომერციული) იურიდიული პირის ამბროლაურის მუნიციპალიტეტის საფეხბურთო კლუბის ,,რაჭა“ მიერ 2021 წელში გაწეული საქმიანობის ანგარიში შეფასდეს დამაკმაყოფილებლად

1. **მოისმინეს:** არასამეწარმეო (არაკომერციული) იურიდიული პირის ,,ამბროლაურის ჭიდაობის კლუბი ფალავანი“ ბუღალტრის გიორგი მაღლაკელიძის ანგარიში 2021 წელში გაწეული საქმიანობის თაობაზე

*ანგარიში თან ერთვის*

გირგი მაღლაკელიძემ განმარტა ლევან ბარსონიძის არ ყოფნის მიზეზი და ისაუბრა კლუბის მოპოვებულ წარმატებებზე და პისიარ ტესტების დამატებით ხარჯებით შექმნილ პრობლემებზე, 2021 წელში მუნიციპალიტეტის დახმარებით განახლებულ ინვენტარზე. მადლიერება გამოხატა მუნიციპალიტეტის მიმართ კლუბის წარმატებით მუშაობაში ხელშეწყობისთვის.

ასლან საგანელიძემ აღნიშნა, რომ მოჭიდავეები ასახელებენ მუნიციპალიტეტს, მათი წარმატებები სასიამოვნოა, საჭიროა ამ პანდემიის პირობებში მოხდეს პისიარ ტესტის ხარჯების განსაზღვრა და ბიუჯეტში ასახვა.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა არასამეწარმეო (არაკომერციული) იურიდიული პირის ,,ამბროლაურის ჭიდაობის კლუბი ფალავანი“ მიერ 2021 წელში გაწეული საქმიანობის ანგარიშის დამაკმაყოფილებლად შეფასებას.

კენჭის ყრის შედეგად მომხრე:22; წინააღმდეგი: არცერთი;

**გადაწყვიტეს:** არასამეწარმეო (არაკომერციული) იურიდიული პირის ,,ამბროლაურის ჭიდაობის კლუბი ფალავანი“ მიერ 2021 წელში გაწეული საქმიანობის ანგარიში შეფასდეს დამაკმაყოფილებლად.

1. **მოისმინეს:** არასამეწარმეო (არაკომერციული) იურიდიული პირის ,,ამბროლაურის საცურაო აუზის“ დირექტორის დავით ყიფიანის ანგარიში 2021 წელში გაწეული საქმიანობის თაობაზე

*ანგარიში თან ერთვის*

დავით ყიფიანი მიესალმა საკრებულოს წევრებს და წარმატებები უსურვა. მან აღნიშნა, რომ პანდემიის გამო აუზმა ვერ შესძლო სრულყოფილი მუშაობა, დღეის მდგომარეობით აუზის დაზიანების გამო, იკარგება წყალი, არ მუშაობს.

ასლან საგანელიძემ აღნიშნა, რომ პანდემიის გამო მოხდა აუზის მუშაობის შეჩერება, შესაძლებელია კოვიდ რეგულაციების დაცვით ვიფიქროთ მისი თებერვლის ბოლოდან ამოქმედებაზე, თუმცა უმოქმედო აუზის ამოქმედებისთვის საჭიროა დამატებითი ხარჯები და დრო აუზის წყლის გასათბობად, ასევე საჭიროა დაზიანების აღმოფხვრა და წყლის დაღვრით მიღებული დამატებითი ხარჯების თავიდან აცილება. საცურაო აუზის აშენების დროს არ იყო აუზის სტანდარტები გათვალისწინებული, წყლის სისტემები ისეა დამონტაჟებული რომ დაზიანების აღმოფხვრა ფერხდება, საჭიროა სპეციალისტების მოწვევა და პრობლემის დროულად მოგვარება.

დავით ყიფიანმა აღნიშნა, რომ დაგეგმილია სპეციალისტის მოძიება.

ასლან საგანელიძემ მიმართა დავით ყიფიანს რომ დღეიდან დაიწყოს პრობლემის მოგვარება.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა არასამეწარმეო (არაკომერციული) იურიდიული პირის ,,ამბროლაურის საცურაო აუზის“ მიერ 2021 წელში გაწეული საქმიანობის დამაკმაყოფილებლად შეფასების საკითხს.

კენჭის ყრის შედეგად მომხრე:22; წინააღმდეგი: არცერთი;

**გადაწყვიტეს:** არასამეწარმეო (არაკომერციული) იურიდიული პირის ,,ამბროლაურის საცურაო აუზის“ მიერ 2021 წელში გაწეული საქმიანობის ანგარიში შეფასდეს დამაკმაყოფილებლად.

1. **მოისმინეს:** ამბროლაურის მუნიციპალიტეტის მერიის ადმინისტრაციული სამსახურის უფროსის მოვალეობის შემსრულებლის თამარ ქევანაშვილის მოხსენება ამბროლაურის მუნიციპალიტეტის თვითმმართველობის პროფესიული საჯარო მოხელეთა 2022 წლის სასწავლო გეგმის დამტკიცების შესახებ

*პროექტი თან ერთვის*

თამარ ქევანაშვილმა საკრებულოს წევრებს გააცნო სასწავლო გეგმა, ისაუბრა პროექტის შემუშავების საკითხებზე, გადამზადების საჭიროებზე, ტრენინგის შერჩევის პრინციპებზე, დონორი ორგანიზაციების შერჩევაზე.

ბეჟანი დარახველიძემ მომხსენებელს მიმართა შეკითხვით ეს სასწავლო გეგმა ითვალისწინებს როგორც მერიის ისე საკრებულოს თანამშრომელთა გადამზადებას?

თამარ ქევანაშვილმა განმარტება გააკეთა თუ რომელ საჯარო მოხელეების გადამზადებას უზრუნველყოფს წარმოდგენილი პროექტი და კანონმდებლობის შესაბამისად რა ხარჯებს მოიცავს და რა ხარჯებს ანაზღაურებს ტრენინგზე დასწრების შემთხვევაში.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის თვითმმართველობის პროფესიული საჯარო მოხელეთა 2022 წლის სასწავლო გეგმის დამტკიცების შესახებ განკარგულების დამტკიცების საკითხს.

კენჭის ყრის შედეგად მომხრე:22; წინააღმდეგი: არცერთი;

**გადაწყვიტეს:** მიღებულ იქნეს ამბროლაურის მუნიციპალიტეტის თვითმმართველობის პროფესიული საჯარო მოხელეთა 2022 წლის სასწავლო გეგმის დამტკიცების შესახებ განკარგულება

სხდომის ოქმს სხდომის [აუდიო ჩანაწერი](26.01.2022%E1%83%AC.%20-1.mp3) [CD დისკზე ჩაწერილი](26.01.2022%E1%83%AC.%20-2.mp3) თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე